Aquilino Bocos Merino

**Aquilino Cardinal Bocos Merino** (født 1938) er en spansk katolsk erkebiskop, kardinal og ordensmedlem.

## Liv og virke
### Bakgrunn
Aquilino Bocos Merino sluttet seg til misjonskongregasjonen claretianerne og avla sine første løfter den 15. august 1956. Den 15. august 1959 avla han de evige løfter. 
### Prest
Etter å ha studert filosofi og katolsk teologi ved claretianerseminaret, mottok Bocos Merino prestevielsens sakrament den 23. mai 1963. Han fikk doktorgrad i filosofi og et diplom i klinisk psykologi fra Det pavelige universitet i Salamanca.

Fra 1964 til 1967 var Aquilino Bocos Merino spiritual ved *Colegio Mayor Maronita* i Salamanca. Etter det var han spiritual ved det claretianske seminar frem til 1980, lærer ved forskjellige utdanningsinstitusjoner innen hans orden og direktør for magasinet *Vida Religiosa*. Han var også medgrunnlegger av det teologiske institutt for konsekrert liv i Madrid og direktør for skolen *Regina Apostolorum*.

Bocos Merino var deretter claretianernes provinsial i Castilla til 1985, før han ble medlem av claretianernes generalråd. Fra 1991 til 2003 var Bocos Merino generalsuperior for claretianerne. Han deltok også på den niende ordinære generalforsamling av biskopssynoden om konsekrert liv (1994) og den andre spesialforsamling for Europa (1999). 
### Kardinal og titulærerkebiskop
Den 20. mai 2018 kunngjorde pave Frans hans utnevnelse til kardinal. Den 31. mai 2018 utnevnte pave Frans ham til titulærerkebiskop av *Urusi*. Den emeriterte erkebiskop av Pamplona y Tudela, kardinal Fernando Sebastián Aguilar, bispeviet ham den 16. juni samme år. Medkonsekratorer var erkebiskopen av Madrid, kardinal Carlos Osoro Sierra, og erkebiskopen av Valladolid, kardinal Ricardo Blázquez.

I konsistoriet den 28. juni 2018 foretok pave Frans hans kreering til kardinal, som kardinaldiakon med det titulære diakonat *[[Santa Lucia del Gonfalone]]*. Han var da fylt 80 år og for gammel til å delta på noe pavevalg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Erkebiskop Federico Tedeschini (1873-1959) *1921
* Biskop Manuel Moll y Salord (1897-1972) *1937
* Kardinal Vicente Enrique y Tarancón (1907-1994) *1946
* Kardinal Fernando Sebastián Aguilar, C.M.F (1929-2019) *1979
* Kardinal *Aquilino Bocos Merino*, C.M.F (1938-) *2018

## Referanser

## Elsterne lenker
*